# Demonstrasyon lajan suiv moun lan

## Kisa demonstrasyon lajan suiv moun lan ye?

Si w nan yon etablisman ki founi swen enfimye / enfimyè, lopital reyadaptasyon oubyen swen pou maladi kwonik, oubyen ou nan lòt etablisman kalifye e w vle retounen nan kominote a, Massachusetts Money Follows the Person (MFP) Demonstration (Demonstrasyon lajan suiv moun lan nan Massachusetts) gendwa ede w retounen avèk soutyen e sèvis ou bezwen.

Demonstrasyon MFP a ka ede w

* Jwenn lojman pou w abite.
* Peye pou depo garanti, depo pou sèvis piblik, e premye mwa lokasyon.
* Peye pou frè demenajman, modifikasyon adomisil, jwenn mèb.
* Founi vesèl, kaswòl e pwelon, epi lòt atik menaje.

## Kòman demonstrasyon MFP a ka ede m retounen nan kominote a?

Si w nan yon etablisman swen enfimye / enfimyè, lopital reyadaptasyon oubyen swen pou maladi kwonik, oubyen lòt etablisman kalifye, demonstration MFP a ka ba w chwa kote w abite a epi resevwa sèvis nan kominote a.

Sipò ka gen ladan, men pa sèlman

* Jwenn lojman ki aksesib e abòdab.
* Peye pou frè demenajman.
* Peye pou depo garanti, depo pou sèvis piblik, e premye mwa lokasyon.
* Achte mèb pou kay la.
* Amelyore aksesiblite grasa modifikasyon nan kay la.
* Founi soutyen omològ.
* Achte teknoloji dasistans.
* Founi sèvis jesyon e ede jwenn lòt sèvis ki disponib.

## Kòman mwen ka resevwa sèvis demonstrasyon MFP mwen yo?

Pou kalifye pou sèvis demonstrasyon MFP, se pou w

* Nan yon etablisman ki founi swen enfimye / enfimyè oubyen nan lopital reyadaptasyon pandan omwen 60 jou konsekitif - sa gen ladan reyadaptasyon Medicare tou. Sa gendwa se yon lopital leta, etablisman ki founi swen entèmedyè pou moun ki gen andikap entelektyèl, oubyen yon lopital sikyatri ki kalifye.
* 18 an oubyen pi gran epi gen yon andikap OUBYEN gen 65 an oubyen plis.
* Yon manm MassHealth oubyen satisfè règ finansyè pou kalifye.
* Dakò pou ale abite nan yon rezidans ki kalifye pou MFP a nan kominote a. Sa gendwa gen ladan, retounen lakay ou.

## Ki kote mwen ka abite?

Ou ka chwazi abite nan diferan kote. Sa gendwa se

* Kay ou a.
* Yon kay yon fanmi oubyen oumenm pwopriyetè oubyen lwe.
* Yon apatman.
* Yon milye kominotè kote viv pa plis pase kat moun san yo pa fanmi youn ak lòt. Oubyen
* Yon apatman avèk sèvis edan ki gen salon, chanm, saldeben, e kizin apa ; pòt ki ka klete ; e lòt karakteristik.

## Ki kalite èd mwen ka resevwa?

Yon moun ki deziyen, e ki rele yon jesyonè ka, pral ede w planifye e kowòdone sèvis ou bezwen. Ou pral aprann ki sèvis baze adomisil epi nan kominote a ki disponib. Ou pral aprann ki pwogram ajans nan eta a ou ka itilize. Jesyonè ka w la pral asire ou resevwa sèvis ou bezwen lè w nan kominote a.

## Kòman mwen ka konnen plis?

Pou gen plis enfòmasyon sou sèvis ou gendwa jwenn grasa demonstrasyon MFP a

* Sonnen nan (617) 573-1647 oswa (800) 841-2900, TDD / TTY : 711,
oubyen
* Monte nan [www.mass.gov/MFPDemo](http://www.mass.gov/MFPDemo).

Dokiman sa ekri nan kad sibvansyon CFDA 93.791 Ministè sante e sèvis sosyal Etazini Damerik, Centers for Medicare & Medicaid Services. Sa ki make a pa nesesèman reprezante politik Ministè sante e sèvis sosyal Etazini Damerik la, e ou pa dwe fè lide gouvènman federal la aksepte sa.